Agurtzane Obregozo

Agurtzane Obregozo Bereau (Lekaroz, Baztan, 1979ko apirilaren 9a) nafar errugbilari-ohia da, erdiko postuan aritzen zena. Hamabosteko eta zazpiko errugbiko Espainiako selekzioetan jokatu zuen.

 Kirol ibilbidea 
NUPeko taldean hasi zen errugbian, hori baitzen garai hartan Nafarroa Garaiko emakumeen talde bakarra. 2003-04 denboralditik aitzina, zazpi urtez parte hartu zuen Euskal Ligan La Unicarekin (2006-07koan BRT-La Unica izan zen taldea), 2010ean Baionak kontratatu zuen arte.

2003ko martxoaren 9an egin zuen debuta Espainiako selekzioarekin, Ingalaterraren aurka, Sei Nazioen Txapelketan. Horren ostean, beste hiru urtez parte hartu zuen Sei Nazioen Txapelketan, bost urtez Europako Errugbi Kopan, eta baita 2006ko Munduko Errugbi Kopan ere; guztira, 32 partida jokatu zituen.

Zazpiko errugbiko Espainiako selekzioarekin, berriz, 45 partida jokatu zituen, 2005eko ekainaren 25ean hasirik. Zazpi aldiz parte hartu zuen Europako txapelketan, eta behin irabaztea lortu: 2010ean, Moskun. Horrez gain, 2009an Dubaiko Munduko kopan aritu zen. 

 Palmaresa 
 Espainiako hamabosteko errugbi selekzioa 
 Emakumezkoen Europako Errugbi Kopa
 irabazlea: 2010
 bigarrena: 2011

 Espainiako zazpiko errugbi selekzioa 
 Europako txapelketa
 irabazlea: 2010
 bigarrena: 2005, 2009, 2011

 Erreferentziak 

 Kanpo estekak 

Kategoria:Lekaroztarrak
Kategoria:Nafarroa Garaiko errugbilariak
Kategoria:Emakume kirolariak